Тенисистите ни бележат прогрес в световната ранглиста | Тенис | Новини от България и Света | OFFNews.bg
Тенисистите ни бележат прогрес в световната ранглиста
OFFNews Последна промяна на 13 януари 2020 в 11:18 954 0
Най-добрият ни тенисист Григор Димитров се изкачи с една позиция в световната ранглиста в сравнение с миналата седмица и вече е 19-ти с 1772 точки.
Българинът ще участва в демо надпреварата Куйонг Класик, като част от подготовката му за турнира от Големия шлем Открито първенство на Австралия.
Останалите ни тенисисти също отбелязаха прогрес в световната ранглиста след страхотното им представяне на турнира ATP Cup.
Втора ракета на България Димитър Кузманов вече е под номер 345 със 110 точки. Пловдивчанинът прави скок със 72 места, след като постигна две победи срещу Стив Дарси и Александър Козбинов.
№514 с 53 точки е Александър Лазаров, който бележи прогрес с три места в сравнение с миналата седмица. По-нататък в класацията са Алекс Донски - 564 с 43 (+2) и Адриан Андреев, който е на 653 позиция с 31 пункта (+5).
Ето и Топ 10 в ранглистата на ATP:
При жените първата ракета на България Виктория Томова се изкачи с две места. 24-годишната софиянка вече е на 144-ата позиция с 408 точки.
Австралийката Ашли Барти продължава да води в класирането на WTA със 7547 точки, пред Каролина Плишкова с 5940. На третото място се завърна Наоми Осака с 5496 пункта.
ATP ATP Cup Александър Лазаров Григор Димитров Димитър Кузманов Новак Джокович ранглиста Рафаел Надал Роджър Федерер